Rareș Bogdan sau Mihai Tudose ar putea deschide lista comună de candidați ai PNL și PSD pentru alegerile europarlamentare din data de 9 iunie 2024.
Liderii PNL și PSD se întâlnesc în dimineața de luni, 25 martie 2024, pentru a încerca să finalizeze lista de candidați pentru alegerile europarlamentare.
Cea mai importantă decizie este cine va deschide această listă. Favoriți pentru această poziție sunt Mihai Tudose (PSD) sau Rareș Bogdan (PNL), ambii fiind deja eurodeputați. În varianta inițială, în fruntea listei fusese plasată Ramona Chiriac, dar ea a anunțat, la data de 21 martie, că se retrage de pe lista de candidați, invocând motive personale.
Drept consecință, pe primul loc de pe lista comună PNL – PSD va fi plasat unul dintre candidații care au fost selectați deja, din rândul acestor două partide.